**CASTELLDEFELS**

El vibrant so de la cobla   
ens convida alegrement   
a formar l'ampla rodona   
al compàs d'un sentiment.

Fills del poble, gent de fora,   
aquí hi som tots convidats   
quan refila la tenora  
ens sentim agermanats.

Ben joioses, les mirades   
resplendeixen com estels,   
amb les mans ben enllaçades,   
enaltim Castelldefels.   
(X2)

Monuments de nostra història   
coronats són pel castell,   
que del temps ens fa memòria   
i té el poble d'escambell.   
\*\*\*\*\*

A la plana i als turons   
moltes torres medievals   
de possibles invasions   
evitaven tots el mals.

Amb goig contemplem la platja   
famosa per tot arreu   
tan ampla i de sorra fina   
com cap més no en trobareu.

A xics i grans ens agrada   
la festa i la tradició   
això fa que als nostres barris   
hi ha gran participació.

Des del mar a la muntanya   
i als costums nostres fidels   
puntegem bé la sardana   
honorant Castelldefels.